Държавен вестник, бр. 21, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  21
(2) При изготвяне на конкурсните предложения 
се спазват изискванията за минимално задължи-
телно собствено участие на кандидатите, което 
представлява процентен дял от общата стойност 
на предвидените средства за реализация на цялото 
конкурсно предложение:
1. за проектите по Глава втора минималното 
изискване за собствено участие е 5 %;
2. за проектите по Глава трета минималното 
изискване за собствено участие е 10 %.
(3) Финансирането на конкурсните предложения 
се коригира служебно от комисията до размера на 
минималното изискване по ал. 2, когато предвиде-
ното собствено участие е по-малко от минимално 
изискуемото.
(4) В случай че след корекция на исканото 
финансиране от определената обща стойност на 
конкурсното предложение остане непокрита сума, 
тя се осигурява от кандидата като допълнително 
собствено участие.
(5) Собственото участие по предходната алинея 
не може да се използва за покриване на недопустими 
разходи и/или за дейности, които нямат връзка с 
проектната цел и проектните резултати.
(6) Собственото участие се осигурява само в 
парична форма.
(7) При изпълнение и последващо отчитане на 
проектните разходи собственото участие, изразено 
в процент, не може да бъде по-малко от минимал-
ното изискване по ал. 2. 
Чл. 7. (1) Максималният размер за финанси-
ране на проектни предложения по Глава втора и 
Глава трета на настоящата Методика се определя 
ежегодно със заповед на изпълнителния директор 
на АХУ. 
(2) Агенцията за хората с увреждания отпуска 
финансирането по ал. 1 за покриване само на ин-
вестиционни, еднократни разходи, насочени към:
1. създаване на дълготрайни активи;
2. възстановяване или повишаване стойността 
на съществуващи дълготрайни активи;
3. повишаване на квалификационните умения 
на персонала;
4. подобряване на условията на труд в специ-
ализираното предприятие;
5. подобряване на управлението на специали-
зираното предприятие.
Чл. 8. (1) Срокът за изпълнение на инвестици-
онните дейности на проектните предложения със 
социална насоченост по Глава втора не може да 
бъде по-дълъг от шест месеца, а този със стопан-
ска насоченост по Глава трета не може да бъде 
по-дълъг от четири месеца.
(2) При реализиране на проекта специализира-
ното предприятие може да поиска увеличаване на 
срока на изпълнение на инвестиционните дейности, 
като предостави необходимата обосновка за това. 
Чл. 9. (1) Не се допускат до участие в конкурса 
кандидати:
1. които не представят попълнен формуляр 
и/или бюджет;
2. които са получили държавни помощи, над-
хвърлящи левовата равностойност на определения 
в евро таван за минималните държавни помощи, 
определен в действащия Регламент на ЕС относно 
прилагането на членове 107 и 108 от Договора 
за функционирането на Европейския съюз към 
помощта de minimis. При надвишаване на този 
таван АХУ в консултация със специализираното 
предприятие или отхвърля изцяло проектното 
предложение, или редуцира исканата от специ-
ализираното предприятие субсидия за сметка на 
негово собствено участие, така че общата сума 
на минимална държавна помощ да не надхвърли 
съответния таван;
3. чиито предложения са в обхвата на изклю-
ченията, посочени в чл. 1 от Регламент (ЕС) 
№ 2023/2831 от 13.12.2023 г.;
4. които имат изискуеми публични задължения;
5. на които са предявени за доброволно плащане 
санкции по издадени констативни протоколи и 
същите не са платени;
6. които са получили средства от други източ-
ници на финансиране за същите допустими разходи 
и за същата цел;
7. чиито предложения са насочени към създаване 
или подобряване на качествените характеристики 
или повишаване на стойността на дълготрайни ак-
тиви, които се отдават или ще се отдават под наем;
8. чиито предложения по Глава трета не са 
свързани с разкриване и/или преоборудване на 
работни места, на които работят лица с трайни 
увреждания по чл. 23 и 24;
9. чиито предложения за преоборудване на ра-
ботни места съгласно чл. 24 са вече финансирани 
през последните две години;
10. чиито предложения със социална насоче-
ност (Глава втора) са получили финансиране през 
предходната година;
11. чиито предложения със стопанска насоче-
ност (Глава трета) са получили финансиране през 
предходната година.
(2) Не се представят на комисията за оценка 
Проекти със социална насоченост по Глава втора и 
Проекти със стопанска насоченост по Глава трета, 
които имат просрочия по сключени договори с 
АХУ за финансиране повече от 12 месеца преди 
датата на обявяване на конкурса.
Чл. 10. (1) Когато кандидатстващо специализи-
рано предприятие има списъчен брой на персонала 
не повече от 10 души към 30-о число на месеца, 
предхождащ месеца на обявяване на процедурата за 
кандидатстване, размерът на отпусканата субсидия 
се определя пропорционално на броя на лицата, 
влизащи в списъчния брой на персонала. За всяко 
наето лице отпусканата субсидия не може да пре-
вишава 9,09 на сто от максимално определената 
величина на субсидията за конкурсния кръг. 
(2) Изчисляването на списъчния брой на пер-
сонала по ал. 1 се извършва съгласно Методиката 
за изчисляване на списъчния и средния списъчен 
брой на персонала на Националния статистически 
институт.
Раздел ІІ
Механизъм за оценка и класиране на проектните 
предложения
Чл. 11. (1) Проектните предложения се оценяват 
от комисия, назначена от изпълнителния директор 
на АХУ. За проектите със социална насоченост и 
за проектите със стопанска насоченост може да се 
назначават различни оценъчни комисии.
(2) При оценяване на проектните предложения 
се отчитат целите, приоритетите и разпоредбите 
на ЗХУ, както и процедурите, заложени в тази 
Методика.